Diari Oficial de la Generalitat Valenciana


Sumari del DOGV 4025, del 20-06-2001 (2001/5740)

RESOLUCIÓ de 6 de juny de 2001, de la Universitat Jaume I, per la qual es nomena personal funcionari de carrera la persona que ha superat les proves selectives per a l'ingrés en l'escala facultativa d'arxius i biblioteques, grup A, sector administració especial, mitjançant un procés específic de promoció interna, convocades per Resolució de 30 de gener de 2001, DOGV de 8 de febrer de 2001.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4025

Data del DOGV
:   20-06-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/5740


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 6 de juny de 2001, de la Universitat Jaume I, per la qual es nomena personal funcionari de carrera la persona que ha superat les proves selectives per a l'ingrés en l'escala facultativa d'arxius i biblioteques, grup A, sector administració especial, mitjançant un procés específic de promoció interna, convocades per Resolució de 30 de gener de 2001, DOGV de 8 de febrer de 2001. [2001/M5740]
  
Després de comprovar la documentació presentada per la persona aspirant que va superar les esmentades proves selectives, segons la Resolució de 28 de maig de 2001, del Rectorat de la Universitat Jaume I.
  
D'acord amb el que s'estableix en l'article 9.1.b del Text Refós de la Llei de la Funció Pública Valenciana, aquest rectorat, en ús de les competències atribuïdes per la legislació vigent, resol:
  
Primer
  
Nomenar personal funcionari de carrera, escala facultativa d'arxius i biblioteques, grup A, administració especial, la senyora Paloma Garrido Están, amb NRP 78396135S, i adjudicar-li destinació definitiva en el lloc de treball número 10124, cap de la Unitat de Gestió de Biblioteca, classificat A22E035, amb efectes econòmics i administratius d'1 de juliol de 2001.
  
Segon
  
Per a adquirir la condició de funcionària de carrera haurà de prestar jurament o promesa d'acord amb el que preveu l'article 32 del Text Refós de la Llei de la Funció Pública Valenciana, i prendre possessió del lloc adjudicat dins del termini establert en aquesta resolució.
  
Tercer. Recursos
  
Contra aquesta resolució, que esgota la via administrativa, es podrà interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a partir del dia següent al de la seua publicació.
  
No obstant l'anterior, les persones interessades podran interposar un recurs de reposició davant del rector en el termini d'un mes des de l'endemà al de la seua publicació; en aquest cas no es podrà interposar el recurs contenciós administratiu mencionat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.